Държавен вестник, бр. 81, 2002 г., стр. 3

Б Р О Й  81
Д Ъ Р Ж А В Е Н   В Е С Т Н И К
С Т Р .  3
(4) Шахтените врати с вертикално отваряне
на крилата отговарят на следните изисквания:
1. имат направляващи елементи от двете
страни на крилата;
2. крилата им са окачени на не по-малко от
две носещи въжета или вериги, изчислени на
якост на опън с коефициент на сигурност не
по-малък от 8;
3. диаметърът на ролките на носещите въ-
жетата е не по-малък от 20 пъти диаметъра на
въжето.
Чл. 18. Статичното усилие, упражнявано от
крилата на автоматичните шахтени врати в
посока на затваряне и отваряне, не може да е
по-голямо от 150 N. Крилата на вратите се зат-
варят с равномерен ход.
Чл. 19. До вратата на всяка товарна площад-
ка се поставя табела със следното съдържание:
“Подемник строителен за хора и товари.
Товароподемност ... kg, брой пътници ...”.
Чл. 20. Върху вратите и люковете към прос-
транството, в което се движи кабината, се пос-
тавят надписи, забраняващи достъпа на лица,
които не са заети с техническото обслужване и
ремонта на подемниците.
Раздел II
Изисквания към повдигателните механизми
Чл. 21. Всеки подемник има собствен повди-
гателен механизъм.
Чл. 22. Не се допуска работната скорост на
подемника да превишава номиналната скорост
с повече от 15 %.
Чл. 23. (1) Диаметърът на триещата шайба
на повдигателния механизъм и на отклонител-
ните ролки е най-малко 40 пъти диаметъра на
носещото въже.
(2) Носещите въжета се осигуряват против
изпадане от каналите на триещата шайба и на
отклонителните ролки.
(3) Триещите шайби и отклонителните рол-
ки се осигуряват с предпазно устройство про-
тив попадане на чужди тела между въжетата и
каналите, когато входящият клон на въжетата
е насочен вертикално.
Чл. 24. При задвижване на подемника посред-
ством барабан се спазват следните изисквания:
1. диаметърът на барабана е не по-малък от
40 пъти диаметъра на носещото въже;
2. барабанът има нарязани по винтова линия
канали, съответстващи на диаметъра на носе-
щото въже;
3. въжето се навива в един слой;
4. барабанът има от двете страни бордове с
височина не по-малка от двукратния диаметър
на носещото въже.
Чл. 25. (1)  При воденето на кабината по
направляващите елементи не се допуска зад-
вижващото зъбно колело да излиза от зацепле-
ние при задвижване на подемника посредством
зъбни колела и зъбен гребен.
(2) Предавката със зъбен гребен се осигурява
със защита срещу попадане на чужди тела в нея.
(3) Модулът на зъбите на задвижващото
зъбно колело не може да е по-малък от:
1. четири—при задвижващи системи, при
които опорната реакция на опорната ролка или
на устройството, което контролира зацепване-
то, се поема директно от зъбния гребен;
2. шест—когато опорната реакция на опор-
ната ролка или на устройството, което контро-
лира зацепването, се поема от друга съставна
част на конструкцията на мачтата.
Чл. 26. Всеки повдигателен механизъм с
редуктор има най-малко една автоматично дейс-
тваща нормален затворен тип механична спи-
рачка, която отговаря на следните изисквания:
1. има твърда кинематична връзка между
спирачната шайба и триещата шайба, верижно-
то колело, барабана или зъбното колело;
2. има устройство за ръчно отваряне, след
освобождаването на което спирачката да се
затваря автоматично;
3. спирачният натиск се реализира чрез пру-
жини на натиск или чрез тежести, с изключение
на повдигателни механизми, разположени вър-
ху кабината, при които спирачният натиск може
да се реализира само чрез пружини на натиск.
Чл. 27. Всеки повдигателен механизъм се
осигурява с устройство за ръчно аварийно зад-
вижване, когато приложеното усилие за повди-
гане на натоварена с номинален товар кабина е
по-малко от 400 N, а когато усилието е по-голя-
мо от 400 N—с устройство за електрическо ава-
рийно задвижване.
Чл. 28. На повдигателния механизъм се пос-
тавя табела, на която е означена посоката на
въртене при повдигане и спускане на кабината.
Чл. 29. (1) Задвижващото зъбно колело при
задвижване на подемника посредством зъбен
гребен и задвижващото зъбно колело на ограни-
чителя на скоростта или на аварийната спирач-
ка се изработват от износоустойчив материал.
(2) Зъбите на задвижващите зъбни колела се
изчисляват на огъване и на контактна якост.
Чл. 30. Хидравличните цилиндри, буталата и
металните тръбопроводи и техните съединения
се проектират така, че под действието на наля-
гане, съответстващо на 2,3 пъти налягането при
номинален товар, да се осигури якост с коефици-
ент на сигурност не по-малък от 1,7 спрямо гра-
ницата на провлачване на материала, Rp0.2.
Чл. 31. При изчисляване дебелината на сте-
ните на елементите на хидравличните цилинд-
ри, буталата, металните тръбопроводи и техни-
те съединения се предвижда добавка:
1. от 1 mm—към дебелината на стената и
дъното на цилиндъра и към дебелината на ме-
талните тръбопроводи между хидравличния
цилиндър и предпазния клапан;
2. от 0,5 mm—към дебелината на стените на
другите елементи.